**Tájékoztató a házhoz menő zöldhulladék gyűjtés gyakorlatáról**

Tájékoztatjuk Ügyfeleinket, hogy 2021. április 1-től az házhoz menő zöldhulladék gyűjtésének rendszere az alábbiak szerint módosul.

A hulladékszállítási közszolgálatást jogosan igénybe vevők, akik a szolgáltatásért az NHKV Zrt. részére díjat fizetnek, Társaságunk **díjmentesen ingatlanonként 2 db** a zöldhulladék gyűjtésére alkalmas, **zöld színű, emblémás zsákot biztosít.**

Első alkalommal a zsákokat 2021. 11. és 12. hetében (március 15-26. között) helyezzük el az ingatlanoknál.

**Ezt követőn a mindenkori begyűjtéssel egyidejűleg** **térítésmentesen a járat max. 2 db zöld színű, lebomló, emblémás cserezsákot biztosít, azon ingatlanhasználóknak, akik helyeznek ki zöldhulladékot.**

További zsákokat (kék színű, lebomló, emblémás) az ügyfélszolgálatokon, illetve a zsákértékesítő partnereknél lehet beszerezni átadás-átvételi jegyzőkönyv aláírása ellenében az ingatlanhasználó, vagy meghatalmazottja, a közszolgáltatás számlafizetője nevére, mely utólag a Nemzeti Hulladékgazdálkodási Koordináló és Vagyonkezelő (NHKV) Zrt. által kerül kiszámlázásra.

Tehát **a zsák átvételekor a helyszínen nem kell kifizetni** az átvett zsákokat, a **zsákok ára – a korábbiakban meghatározott változatlan díjon - utólag, az NHKV Zrt. által kiállított, postai úton megküldött számlával kerül beszedésre,** mivel a többlet közszolgáltatás díjának utólagos kiszámlázása és a díj beszedése az NHKV Zrt. jogszabályi hatásköre.

**A kommunális többlethulladékos zsákok átvétele is a fentiek szerint történik.**

Fentiek alapján a kertgondozás során levágott füvet és egyéb lágyszárú növényeket, illetve a lehullott falevelet a DTkH Nonprofit Kft*.* által **térítésmentesen rendelkezésre bocsátott** **zöld színű** lebomló műanyag **zsákban**, illetve az ágnyesedéket (gallyak átmérője max. 6 cm) max. 150 cm hosszú kötegekben összekötve (alkalmanként maximum 1 m3 mennyiségben), a zöld zsák mellé helyezze ki az ingatlana elé, a közterületet nem szennyező módon.

**Szállítási alkalmanként, ingatlanonként maximum 2 db ingyenes zsák, valamint további „korlátlan” mennyiségű megvásárolt, kék színű, DTkH emblémás lebomló zsák helyezhető ki.**

**A többlethulladék elszállítására alkalmazott zsákok átvételével és igénybevételével –** a közszolgáltatási díjban nem fedezett **– közszolgáltatást vesznek igénybe ügyfeleink.** A zsák ára magában foglalja a begyűjtés, szállítás és kezelés díját, **azaz a zsák árának megfizetésével az ügyfelek a többlet szolgáltatás díját is megfizetik.**

A zöldhulladék gyűjtéséhez szükséges zsákok átvételéhez az alábbi dokumentumok szükségesek:

Lakossági ügyfelek esetében:

* csekkes fizetési mód esetén egy csekkszelvény bemutatása, amely önmagában is tartalmazza az azonosításhoz szükséges vevő azonosítót az átadás-átvételi nyomtatvány kitöltéséhez,
* -nem csekkes fizetési mód esetén a számla 3. oldala és az azon található vevő azonosító bemutatása, mely igazolja a jogos igénybevételt és azonosítja az utólagos számla kiállításához szükséges paramétereket.

Közületi ügyfelek esetében a nyomtatványt – fentiek szerinti kitöltést követően-, bélyegzővel szükséges ellátni.

 **A korábban megvásárolt kommunális és zöldhulladék gyűjtésére szolgáló zsákok továbbra is elszállításra kerülnek.**

Megértésüket köszönjük!

DTKH Nonprofit Kft.